दिनेशराज पन्त
इतिहासविद दिनेशराज पन्त  संशोधन मण्डल नामक नेपाली इतिहास अध्ययन गर्ने एक समूहका सदस्य र यसको इतिहास–प्रधान त्रैमासिक पत्रिका पूर्णिमाका एक सम्पादक हुन् ।

प्रारम्भिक जीवन
पन्तले आफू ५ वर्षको छँदा नै मातृवियोग सहन बाध्य भए । तर पनि विद्वत् परिवारमा जन्मेका कारणले धेरै कष्टसाध्य जीवन गुजारेर पनि सफल इतिहासकार बनी छाडे ।

कृतिहरू

 नेपालको इतिहासका केही पाना, 
 लिच्छविकालमा चलेका संवत्, 
 गोरखाको इतिहास, 
 बुद्धदेखि पहलमानसम्म, 
 इतिहासका कुरा (भाग १ देखि ४ सम्म १३०० पृष्ठको) 
 श्री ५ पृथ्वीनारायण शाहको विषयमा केही कुरा, 
 श्री ५ वडामहाराजाधिराज पृथ्वीनारायण शाहको दिव्योपदेश, 
 धादिङमा फेला परेको नेपाली कविता, 
 श्री ५ त्रिभुवनको राज्यारोहण, संक्षिप्त वंशावली आदि गहन अनुसन्धात्मक इतिहासका खोज–ग्रन्थहरु प्रकाशित गराएका छन् ।

त्यस्तै यिनले अरु मित्रहरूको सहयोगमा श्री ५ पृथ्वीनारायण शाहको उपदेश, वृत्तशतक (मूहुर्त ग्रन्थ), सुमतितन्त्र (प्रथम भाग), कालचक्रको ज्योतिष भाग र त्यसको विवेचना (प्रथम भाग), संस्कृत विद्वत्सम्मेलन संस्मरण ग्रन्थ (प्रथम भाग), नेपाली लिपिको समीक्षात्मक अध्ययन (अंग्रेजी), नेपालको इतिहासका विविध पक्ष आदि महत्त्वपूर्ण ग्रन्थहरु प्रकाशित गरेका छन् । साथै ४ सय जति फुटकर इतिहासका लेखरचना सार्वजनिक गरेका छन् ।

नेपाल प्रज्ञा–प्रतिष्ठान :प्रमुख, सामाजिक शास्त्र विभाग 
नेपाल प्रज्ञा–प्रतिष्ठानको मिति २०७५ पौष २४ गते बसेको प्राज्ञ परिषद्को तेस्रो बैठकद्वारा प्रज्ञा–प्रतिष्ठान अन्तर्गत दिनेशराज पन्त सामाजिक शास्त्र विभाग प्रमुख बने । 

सामाजिक शास्त्र विभाग

सम्मान

सन्दर्भहरू

नेपाली साहित्यकारहरू
नेपालका इतिहासकारहरू